PRILOG

JEDINSTVENI DOKUMENT

„El Vicario”

PDO-ES-N1634

Datum podnošenja zahtjeva: 16.4.2012.

1. Nazivi koje je potrebno upisati u registar

El Vicario

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od grožđa i vina

1. Vino

4. Opis vina

Bijelo vino djelomično fermentirano u bačvi, bijelo vino od crnoga grožđa i ružičasto vino

Bijela su vina limunžute do zlatnožute boje sa zlaćanim nijansama, a čeličnožute do blijedoružičaste ako se proizvode od crnoga grožđa. Ružičasta vina boje su maline, intenzivne i živahne nijanse, s blagim ljubičastim tonovima. Bistra su i glicerolna.

U mirisu se osjete arome tropskog i ljetnog voća s balzamičnim notama eukaliptusa, a u ružičastim vinima note anisa.

Po okusu su puna i svježa. Bijela vina imaju aromu mlijeka i citrusnu aromu grejpa, a vina koja se proizvode od crnoga grožđa karakterizira aroma svježe trave sa slanim notama. Ružičasta su vina puna, okus im dugo ostaje u ustima te imaju bogat voćni okus.

Opća analitička svojstva

Najveća ukupna alkoholna jakost (u % volumnog udjela) (*1) Najmanja stvarna alkoholna jakost (u % volumnog udjela) 11,5 Najmanji ukupni udio kiselosti 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri) 16 Najveći ukupni udio sumporova dioksida (u miligramima po litri): 150

Poluslatko bijelo vino

Limunžute do zlatne boje, svijetlo, bistro i gusto.

Karakteriziraju ga tropske arome uz note svježe mente.

Vrlo nježnog, voćnog, svježe kiselog okusa. Podsjećaju na voćni sirup i tropsko voće.

Opća analitička svojstva

Najveća ukupna alkoholna jakost (u % volumnog udjela) (*2) Najmanja stvarna alkoholna jakost (u % volumnog udjela) 9 Najmanji ukupni udio kiselosti 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri) 16,7 Najveći ukupni udio sumporova dioksida (u miligramima po litri): 200

Crna vina proizvedena od mješavina autohtonih i stranih sorti

Izgled: crvene boje višnje sa srednjim do visokim slojem. Bistra. Mogu sadržavati mali ostatak tartarata ili polimeriziranih polifenola.

Miris: ističe se miris voća, a nakon stajanja na zraku osjete se balzamične note.

Okus: voćni i svjež s ugodnim balzamičnim notama i okusom tanina. Dobro uklopljena drvena nota nakon koje ostaje blagi okus dima.

Crna vina proizvedena od mješavine autohtonih sorti

Izgled: čista i bistra vina, vrlo intenzivne crvene boje višnje, zahvaljujući visokom udjelu glicerina. Mogu sadržavati mali ostatak tartarata ili polifenola.

Miris: arome bobičastog voća. Izražene balzamične note i miris suhog lišća. Osjete se mliječne arome i note dobivene starenjem u bačvi, no prevladavaju voćne arome. Svježa i složena.

Okus: osjeti se zreo tanin. Vino je složena okusa, osjete se voćne, mineralne i mliječne note. Uravnoteženog omjera alkohola i kiselosti. U ustima dugo ostaje voćni okus.

Opća analitička svojstva

Najveća ukupna alkoholna jakost (u % volumnog udjela) (*3) Najmanja stvarna alkoholna jakost (u % volumnog udjela) 12,5 Najmanji ukupni udio kiselosti 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri) 16,7 Najveći ukupni udio sumporova dioksida (u miligramima po litri): 150

Slatko crno vino

Izgled: intenzivna crvena boja višnje. Miris: balzamično i svježe vino s bogatim notama kompota i ukiseljenog voća. Okus: ugodan okus, blago sladak, podsjeća na smokve, breskve i pekmez.

Opća analitička svojstva

Najveća ukupna alkoholna jakost (u % volumnog udjela) (*4) Najmanja stvarna alkoholna jakost (u % volumnog udjela) 11,5 Najmanji ukupni udio kiselosti 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri) 16,7 Najveći ukupni udio sumporova dioksida (u miligramima po litri): 200 (*5)

5. Enološki postupci

a. Osnovni enološki postupci

Poseban enološki postupak

Najveći prinos dobiven nakon prešanja (pri najvećem tlaku od 2 bara) iznosi 70 litara na 100 kg grožđa.

Kod bijelih vina koja fermentiraju u bačvama, najmanje 15 % dobivenog mošta fermentira na talogu od 4 do 8 mjeseci u bačvama od europskog hrasta zapremnine od 225 do 500 litara, ne starijima od dvije godine. Preostali mošt korišten u proizvodnji bijelih vina fermentiranih u bačvama i mošt korišten u proizvodnji bijelih vina od crnoga grožđa te poluslatkog bijelog vina fermentira u spremnicima od nehrđajućeg čelika na temperaturi od 11 °C do 20 °C.

Kad je riječ o crnim vinima, fermentacija se provodi na temperaturi od 14 °C do 32 °C.

Vrijeme maceracije za sva crna vina jest od 5 do 22 dana. Vino zatim dozrijeva u hrastovim bačvama zapremnine od 225 do 300 litara.

b. Najveći prinos

Chardonnay, Sauvignon blanc, Merlot

9 000 kg grožđa po hektaru

Chardonnay, Sauvignon blanc, Merlot

63 hektolitra po hektaru

Tempranillo (za crna vina), Syrah i Garnacha Tinta

12 000 kg grožđa po hektaru

Tempranillo (za crna vina), Syrah i Garnacha Tinta

84 hektolitra po hektaru

Tempranillo (za bijelo vino od crnoga grožđa)

15 000 kg grožđa po hektaru

Tempranillo (za bijelo vino od crnoga grožđa)

105 hektolitra po hektaru

Cabernet Sauvignon

10 000 kg grožđa po hektaru

Cabernet Sauvignon

70 hektolitra po hektaru

Graciano i Petit Verdot

13 500 kg grožđa po hektaru

Graciano i Petit Verdot

94,5 hektolitra po hektaru

6. Ograničeno zemljopisno područje

Sastoji se od 86 čestica iz 9 poligona u općini Ciudad Real.

REGIJA POKRAJINA POLIGON ČESTICA CIUDAD REAL CIUDAD REAL 202 47 CIUDAD REAL CIUDAD REAL 7 7 CIUDAD REAL CIUDAD REAL 7 3 CIUDAD REAL CIUDAD REAL 7 1 CIUDAD REAL CIUDAD REAL 7 6 CIUDAD REAL CIUDAD REAL 6 6 CIUDAD REAL CIUDAD REAL 7 8 CIUDAD REAL CIUDAD REAL 202 60261 CIUDAD REAL CIUDAD REAL 202 60260 CIUDAD REAL CIUDAD REAL 202 61348 CIUDAD REAL CIUDAD REAL 201 58677 CIUDAD REAL CIUDAD REAL 201 29 CIUDAD REAL CIUDAD REAL 202 51 CIUDAD REAL CIUDAD REAL 201 58644 CIUDAD REAL CIUDAD REAL 201 16 CIUDAD REAL CIUDAD REAL 201 14 CIUDAD REAL CIUDAD REAL 201 13 CIUDAD REAL CIUDAD REAL 201 18 CIUDAD REAL CIUDAD REAL 201 14 CIUDAD REAL CIUDAD REAL 203 160 CIUDAD REAL CIUDAD REAL 8 5 CIUDAD REAL CIUDAD REAL 203 157 CIUDAD REAL CIUDAD REAL 203 158 CIUDAD REAL CIUDAD REAL 203 159 CIUDAD REAL CIUDAD REAL 203 163 CIUDAD REAL CIUDAD REAL 7 5 CIUDAD REAL CIUDAD REAL 8 4 CIUDAD REAL CIUDAD REAL 203 162 CIUDAD REAL CIUDAD REAL 203 164 CIUDAD REAL CIUDAD REAL 201 14 CIUDAD REAL CIUDAD REAL 6 5 CIUDAD REAL CIUDAD REAL 202 49 CIUDAD REAL CIUDAD REAL 202 60 CIUDAD REAL CIUDAD REAL 202 48 CIUDAD REAL CIUDAD REAL 203 161 CIUDAD REAL CIUDAD REAL 6 3 CIUDAD REAL CIUDAD REAL 7 2 CIUDAD REAL CIUDAD REAL 201 27 CIUDAD REAL CIUDAD REAL 201 3 CIUDAD REAL CIUDAD REAL 89 5 CIUDAD REAL CIUDAD REAL 206 411 CIUDAD REAL CIUDAD REAL 206 409 CIUDAD REAL CIUDAD REAL 201 1 CIUDAD REAL CIUDAD REAL 201 40 CIUDAD REAL CIUDAD REAL 201 8 CIUDAD REAL CIUDAD REAL 201 5 CIUDAD REAL CIUDAD REAL 201 39 CIUDAD REAL CIUDAD REAL 201 44 CIUDAD REAL CIUDAD REAL 201 46 CIUDAD REAL CIUDAD REAL 205 61348 CIUDAD REAL CIUDAD REAL 201 42 CIUDAD REAL CIUDAD REAL 201 43 CIUDAD REAL CIUDAD REAL 201 41 CIUDAD REAL CIUDAD REAL 201 2 CIUDAD REAL CIUDAD REAL 201 34 CIUDAD REAL CIUDAD REAL 206 640 CIUDAD REAL CIUDAD REAL 206 412 CIUDAD REAL CIUDAD REAL 206 407 CIUDAD REAL CIUDAD REAL 201 28 CIUDAD REAL CIUDAD REAL 201 30 CIUDAD REAL CIUDAD REAL 206 467 CIUDAD REAL CIUDAD REAL 201 31 CIUDAD REAL CIUDAD REAL 206 408 CIUDAD REAL CIUDAD REAL 201 20 CIUDAD REAL CIUDAD REAL 202 55399 CIUDAD REAL CIUDAD REAL 201 61348 CIUDAD REAL CIUDAD REAL 201 19 CIUDAD REAL CIUDAD REAL 201 10 CIUDAD REAL CIUDAD REAL 201 474 CIUDAD REAL CIUDAD REAL 201 11 CIUDAD REAL CIUDAD REAL 201 9 CIUDAD REAL CIUDAD REAL 201 473 CIUDAD REAL CIUDAD REAL 201 37 CIUDAD REAL CIUDAD REAL 201 38 CIUDAD REAL CIUDAD REAL 201 7 CIUDAD REAL CIUDAD REAL 201 33 CIUDAD REAL CIUDAD REAL 201 32 CIUDAD REAL CIUDAD REAL 201 35 CIUDAD REAL CIUDAD REAL 201 45 CIUDAD REAL CIUDAD REAL 201 36 CIUDAD REAL CIUDAD REAL 206 410 CIUDAD REAL CIUDAD REAL 206 406 CIUDAD REAL CIUDAD REAL 206 396 CIUDAD REAL CIUDAD REAL 206 397 CIUDAD REAL CIUDAD REAL 206 398 CIUDAD REAL CIUDAD REAL 206 399

Zemljopisno područje površine je 1 252 hektra.

7. Glavne sorte vinove loze

SAUVIGNON BLANC

CHARDONNAY

TEMPRANILLO - CENCIBEL

MERLOT

8. Opis povezanosti

OKRUŽJE (PRIRODNI I LJUDSKI ČIMBENICI)

„El Vicario” ime je područja uz rijeku Guadiana, a dobilo je naziv po brani El Vicario.

Riječ je o području širine oko 2 km od korita rijeke i dužine 7 km, a prirodne su mu granice područja „Casas del Batan” i „Cabeza del Fraile” na istoku, područja „Cerro de Sancho Rey” i „El Sedano” na zapadu, a u cijelosti pripada pokrajini Ciudad Real.

Cijelo ograničeno područje blago je brdovito, a prema rijeci sve je ravnije. Tlo je vapnenačko, lagano i propusno, srednje plodno.

Zahvaljujući blizini rijeke i brane, to područje bogato šikarom, hrastom i makijom nalazi se u blagoj mezoklimi s malo ekstremnih vremenskih uvjeta.

Tlo je vapnenačko, plitko i lagano. Karakterizira ga velik udio kalcija, u prosjeku više od 15 mEq/100 g (> 3 000 ppm), tj. znatno više nego u drugim vinorodnim tlima u regiji Kastilja-La Mancha, gdje je prosjek između 8 i 10 mEq/100 g (1 600–2 000 ppm). Udio kalcija iznimno je važan jer je vapnenačko tlo izvrsno za uzgoj vinove loze.

LJUDSKI ČIMBENICI:

Najveća razlika u metodi proizvodnje vina „El Vicario” i vina u susjednom području ZOI-ja La Mancha jest enološki postupak jer se ovdje proizvodi bijelo vino od crnoga grožđa i bijela vina djelomično fermentirana u bačvi od sorte Garnacha Tinta ili Tempranillo bez maceracije (bijelo vino od crnoga grožđa).

Osim toga, kad je riječ o obilježjima starih crnih vina, razlike su sljedeće:

ZOI La Mancha El Vicario Razlike ≥ 11,5 % vol. ≥ 12,5 % vol. Viša alkoholna jakost ≤ 10 mEq/l ≤ 16,7 mEq/l Veći udio hlapljivih kiselina 6 u.a. — Manje intenzivna boja crnih starih vina

OPIS VINA

Neke od glavnih karakteristika crnih vina jesu finoća i blagi miris makije te ravnoteža između tanina i kiselina u kombinaciji s umjerenim udjelom alkohola.

Osim zamjetne specifične arome, ružičasto vino karakterizira uravnoteženost slatkoće i ugodne svježine.

Kod bijelih vina, osim aromatičnih posebnosti, osjeti se i okus šikare te ravnoteža, svježina i punoća u ustima.

POVEZNICA

Zahvaljujući ograničenim ekstremnim vremenskim uvjetima, blaža mezoklima ublažava sazrijevanje grožđa, pridonosi definiranju profila aroma i isticanju biljnog okusa šikare.

Kalcij ima ključnu ulogu u kvaliteti kože grožđa te oblikovanju polifenola i aromatičnih tvari. Sastav tla pridonosi ravnoteži između elemenata vina i daje im specifična obilježja: relativno visoka pH vrijednosti pridonosi svježini zahvaljujući finoći i odličnoj kvaliteti tanina. Udio fenola pridonosi važnim strukturnim obilježjima, a zahvaljujući odličnom sazrijevanju tanina iz kože zajedno s impresivnom zrelošću koštica vina imaju ugodan okus i svježinu.

Za sva je vina potrebno naglasiti finoću i blagu složenost koje upotpunjuju uravnoteženost tanina i kiselina, glavna obilježja slatkih i strukturiranih vina koja uravnoteženo sazrijevaju u vapnenačkim tlima, što doprinosi stvaranju kože grožđa koje raste u vinogradima „El Vicario”.

Iako je ograničeno područje okruženo područjem ZOI-ja La Mancha, njegova se svojstva znatno razlikuju od svojstava susjednog ograničenog područja, primjerice po sljedećem.

Područje je ograničeno uzimajući u obzir uvjete okoliša (vapnenačko tlo s visokim udjelom kalcija i utjecaj rijeke) te postojanje samo jednog vinskog podruma, koji pripada podnositelju zahtjeva i u kojem se proizvodi vino s ograničenog područja.

Potrebno je naglasiti da ograničeno područje obuhvaća 1 252 hektra i pripada različitim vlasnicima, bez obzira na to što u trenutku podnošenja zahtjeva svi postojeći vinogradi i jedini vinski podrum u tom području pripadaju podnositelju zahtjeva.

No, ako u budućnosti drugi proizvođači budu proizvodili vino na tom ograničenom zemljopisnom području, moći će se koristiti registriranim nazivom ako udovoljavaju uvjetima navedenima u specifikaciji proizvoda, što je u potpunosti moguće s obzirom na to da to ograničeno područje obuhvaća 1 252 hektra te da se stoga ondje može smjestiti veći broj podruma.

9. Osnovni dodatni uvjeti

—

Upućivanje na objavu specifikacije

http://pagina.jccm.es/agricul/paginas/comercial-industrial/consejos_new/pliegos/PLIEGO_PAGO_DEL_VICARIO_20180718.pdf

(*1) Najveća ukupna alkoholna jakost utvrdit će se propisima EU-a.

(*2) Najveća ukupna alkoholna jakost utvrdit će se propisima EU-a.

(*3) Najveća ukupna alkoholna jakost utvrdit će se propisima EU-a.

(*4) Najveća ukupna alkoholna jakost utvrdit će se propisima EU-a.

(*5) Udio šećera izražen kao zbroj glukoze i fruktoze iznosi 45 g/l ili više.